මේ සම්බන්ධයෙන් ප්‍රකාශයක් නිකුත් කරමින් ඔඩෙසා නගර බලධාරීන් පැවසුවේ රුසියානු හමුදා එල්ල කළ මිසයිල දෙකක් යුක්රේන ගුවන් ආරක්ෂණ කණ්ඩායම් විනාශ කර දැමීමට සමත් වූවත් තවත් මිසයිල හතරක් සැපයුම් පර්යන්තයට සහ තට්ටු නිවාස ගොඩනැගිලි වලට සාර්ථකව එල්ල වූ බවයි.තට්ටු නිවාස ගොඩනැගිලි වලට එල්ල වූ මිසයිල රුසියානු හමුදා එල්ල කළ ඒවාද එසේත් නැතිනම් රුසියානු මිසයිල විනාශ කිරීමට යුක්රේන හමුදා එල්ල කළ ඒවාද යන්න පැහැදිලි තොරතුරුක් තවමත් ලැබී නැතැයි විශ්ලේෂකයෝ පවසති.මෙම ප්‍රහාරය හේතුවෙන් වයස මාස තුනක බිළිඳකු ඇතුළුව පුද්ගලයින් 8 ක් මියගොස් 18-20 ත් අතර පිරිසක් තුවාල ලබා ඇති බව යුක්රේන ජනාධිපති ව්ලොදිමීර් සෙලෙන්ස්කි මාධ්‍ය හමුවකදී පැවසීය.